পের্সেস (টাইটান)
গ্রিক পুরাণে, পের্সেস (প্রাচীন গ্রিক: Πέρσης) ছিল টাইটান ক্রিউস ও এউরিবিয়ার সন্তান এবং আস্ত্রাইয়ুস ও পাল্লাসের ভাই। তার নামটি প্রাচীন গ্রিক শব্দ "পের্থো" (perthō) থেকে নেওয়া হয়েছে, যার অর্থ হল "লুণ্ঠন করা", "ধ্বংস করা"। এ থেকেই তিনি গ্রিক পুরাণে ধ্বংস প্রবণতার টাইটান দেবতা। তার সাথে টাইটান ফয়বে ও কয়উসের কন্যা আস্তেরিয়ার বিয়ে হয়। তাদের হেকাতে নামে একটিমাত্র কন্যাসন্তান ছিল। হেকাতেকে জিউস বনভূমি, শিশু জন্ম, ডাইনী, ও জাদুবিদ্যার দেবীর সম্মান প্রদান করেন।